VSL sklep III Cp 1268/99
Datum: 1999-10-20T02:00:00.000+02:00
ecli: ECLI:SI:VSLJ:1999:III.CP.1268.99
sodisce: Višje sodišče v Ljubljani
oddelek: Civilni oddelek
institut: sklep o izvršbi na podlagi verodostojne listine - ugovor - neobrazložen ugovor
jedro: Zgolj s trditvijo, da ni podlage za terjatev, ugovor dolžnika ni obrazložen.

 
zveza: ZIZ člen 53,  53/2,  61,  61/1,  53,  53/2,  61,  61/1.

## Jedro

Zgolj s trditvijo, da ni podlage za terjatev, ugovor dolžnika ni obrazložen.

## Izrek

Pritožba se zavrne kot neutemeljena in se potrdi sklep sodišča prve stopnje.

## Obrazložitev

Z izpodbijanim sklepom o izvršbi je sodišče dolžniku naložilo, naj v 8 dneh poravna upniku glavnico 110.412,00 SIT z zakonitimi zamudnimi obrestmi ter stroške izvršilnega postopka v znesku 18.040,00 SIT. Za uveljavitev predlagane terjatve je dovolilo izvršbo na dolžnikove premičnine.

Zoper tak sklep je dolžnik vložil ugovor, v katerem navaja, da ni podlage za terjatev in s tem niti za izvršbo.

Sodišče prve stopnje je štelo ugovor za neobrazložen in ga je kot neutemeljenega poslalo višjemu sodišču, da o njem odloči kot o pritožbi.

Pritožba ni utemeljena.

Na podlagi določbe 2. odstavka 53. člena v zvezi s 1. odstavkom 61. člena Zakona o izvršbi in zavarovanju (ZIZ, Ur. l. RS, št. 51/98) mora biti ugovor obrazložen. Dolžnik mora v ugovoru navesti dejstva, s katerimi ga utemeljuje, in predložiti dokaze, sicer se ugovor šteje kot neutemeljen. Zgolj s trditvijo, da ni podlage za terjatev, ugovor dolžnika ni obrazložen.

Zato je sodišče druge stopnje na podlagi določbe 2. točke 380. člena ZPP v zvezi s 15. členom ZIZ pritožbo dolžnika zavrnilo kot neutemeljeno in potrdilo sklep sodišča prve stopnje.

Na podlagi 1. odstavka 498. člena ZPP, Ur. l. RS, št. 26/99, je v pritožbenem postopku sodišče uporabilo določbe ZPP, Ur. l. SFRJ, št. 4/77 - 27/90, in RS, št. 55/92.